Finnair
Finnair on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero O/Y, josta johtuu Finnairin lentojen tunnus AY. Finnair on maailman viidenneksi vanhin edelleen toimivista lentoyhtiöistä. Suomen valtio omistaa vuonna 2016 Finnairista 56 prosenttia.
Suomen Matkatoimisto
Suomen Matkatoimisto Oy (SMT) oli Suomen ensimmäinen, vuonna 1909 perustettu, aikaisemmin Finnair-konserniin kuulunut, nykyään kokonaan American Express Global Business Travelin omistama liikematka- ja tapahtumatoimisto. Yhtiöllä on liikematkatoimistot Helsinki-Vantaalla, Turussa, Vaasassa ja Oulussa.